Mies
Se on keino kelpo miehen:
ennen hengen hukuttaapi
kuin nyt hyvän tuumansa.

 Mies on maassa oivallinen,
 vaivoissakin voimallinen,
     koska konna värisee,
     vaaroissaansa vapisee.

 Mies on viisas vahingossa,
 tuskan alla, turmioissa.
     Onni händä hyödyttää,
     joka pahan pyörryttää.

 Mies ei mieli hoiperella,
 eikä huoli huikennella,
     mutta missä tarvitaan,
     siellä miestä mainitaan.

 Tammesta on miehen tahto,
 (vaan ei heillä niin kuin vahto)
     valmis töitä täyttämään,
     oikein onnen käyttämään.

 Tulkittaissa tundoansa,
 taikka muuta menoansa,
     miehen tavat tunnetaan,
     joilla arvo ansaitaan.

 Miehen jalon, järjellisen,
 retkillänsä rehellisen,
     tie on tietty kunniaan
     avun kautta Armiaan.

Jak. Juuteini.

Lähde: Sanan-Lennätin 15.1.1858.

Jaakko Juteini
Runot
Sanan-Lennätin
1858